প্ৰধানমন্ত্ৰী গৰীৱ কল্যাণ যোজনাৰ অধীনত ক'ভিড-১৯ এ সৃষ্টি কৰা জটিল পৰিস্থিতিত সাধাৰণ জনতাই যাতে দুৰ্ভোগ ভূগিবলগা নহয় তাৰবাবে ই পি এফৰ পৰা বিশেষ ধন উলিয়াবপৰা ব্যৱস্থাৰ বিষয়ে চৰকাৰে এখন জৰুৰী নিৰ্দেশনা জাৰি কৰিছিল। ক'ভিড-১৯ ৰে যুঁজাৰ বাবে ভৱিষ্যতনিধিৰ আঁওতাত নপৰা ৪০,৮২৬ জন সদস্যলৈ ১৭.০৪.২০২০ তাৰিখৰপৰা ৪৮১.৬৩ কোটি টকা মুকলি কৰি দিয়া হৈছে।
কেন্দ্ৰীয় বিত্ত আৰু কৰ্পোৰেট পৰিক্ৰমা মন্ত্ৰী শ্ৰীমতী নিৰ্মলা সীতাৰমণে আজি ভিডিঅ' কনফাৰেন্সযোগে অনুষ্ঠিত নতুন উন্নয়ন বেংকৰ বোৰ্ড অৱ গভৰ্নৰ্চৰ পঞ্চম বাৰ্ষিক অধিৱেশনত নতুন দিল্লীৰপৰা অংশ গ্ৰহণ কৰে। ক'ভিড-১৯ ৰ ক্ষেত্ৰত ভাৰতৰ বাবে ১ বিলিয়ন মাৰ্কিন ডলাৰৰ জৰুৰী সাহাৰ্যকে ধৰি ব্ৰিকছ দেশসমূহৰ বাবে এন বি ডিয়ে তাততৈয়াকৈ ৫ বিলিয়ন মাৰ্কিন ডলাৰ মুকলি কৰি দিয়াৰ বাবে শ্ৰীমতী নিৰ্মলা সীতাৰমণে এন বি ডিৰ শলাগ লয়। তেওঁ লগতে এই সাহাৰ্য ১০ বিলিয়ন মাৰ্কিন ডলাৰলৈ বৃদ্ধি কৰিবলৈও আহ্বান জনায়।
ক'ভিড-১৯ সংক্ৰান্তীয় ৰাজহুৱা অভিযোগ-আপত্তি আদিৰ সমাধান বিচৰাৰ ক্ষেত্ৰত 'নেশ্যনেল মণিটৰিং ডাটাবেছ'(https://darpg.gov.in) -ৰ দিহা এক গুৰুত্বপূৰ্ণ পদক্ষেপ হিচাপে চিহ্নিত হৈছে।
হিমাচল প্ৰদেশঃ ৰাজ্যখনে 'ই সঞ্জীৱনী অ'পিডি' শীৰ্ষক এক অনন্য পদক্ষেপ গ্ৰহণ কৰিছে যাৰ অধীনত জনসাধাৰণে ঘৰত বহিয়েই চিকিৎসকসকলৰ পৰা স্বাস্থ্য সম্বন্ধীয় তথ্যসমূহ লাভ কৰিব পাৰিব। এই প'ৰ্টেলৰ ইউআৰএলটো হ'ল- "esanjeevaniopd.in".
